open-index/open-wikipedia-markdown huggingface dataset:
Αλιμπόρι (ποταμός)

Ο **Αλιμπόρι** είναι ποταμός στο βορειότερο μέρος του Μπενίν, στην Αφρική, δεξιός παραπόταμος του μεγάλου ποταμού Νίγηρα. Από αυτόν τον παραπόταμο πήρε το όνομά του το Διαμέρισμα Αλιμπόρι, το μεγαλύτερο του Μπενίν.
 
Ο Αλιμπόρι έχει μήκος περίπου 408 χιλιόμετρα. Πηγάζει σε υψόμετρο 372 μέτρα, σε γεωγραφικές συντεταγμένες πλάτος 10°05′30′′ Βόρειο και μήκος 2°05′31′′ Ανατολικό, κοντά στην κωμόπολη Τομπρέ στο Διαμέρισμα Ατακόρα. Από εκεί ρέει γενικώς προς τα βορειοανατολικά μέχρι την εκβολή του στον Νίγηρα, σε υψόμετρο 163 μέτρα, κοντά στην κωμόπολη Μπιρνί-Λαφιά και τις πόλεις Μαλανβίλ και Γκαγιά (στη Δημοκρατία του Νίγηρα). Οι γεωγραφικές συντεταγμένες της εκβολής του είναι πλάτος 11°56′08′′ Βόρειο και μήκος 3°16′56′′ Ανατολικό. Στον ρου του ο Αλιμπόρι σχηματίζει το ανατολικό σύνορο των δήμων Μπανικοάρα και Καριμάμα, καθώς και το ανατολικό όριο του Εθνικού Πάρκου W, το οποίο απλώνεται σε τρεις χώρες (Νίγηρα, Μπενίν και Μπουρκίνα Φάσο). Ο Αλιμπόρι έχει τους δικούς μικρούς παραπόταμους, ο σημαντικότερος από τους οποίους είναι ο Πακό.

Η λεκάνη απορροής του Αλιμπόρι έχει έκταση. Η παροχή του παρουσιάζει πολύ μεγάλες διακυμάνσεις κατά τη διάρκεια του έτους: είναι σημαντική μόνο κατά την εποχή των βροχών (από τον Ιούλιο μέχρι τον Οκτώβιο), έως και 229 κυβικά μέτρα ανά δευτερόλεπτο, ενώ τον Απρίλιο είναι σχεδόν μηδενική. Ο ποταμός έχει πληθυσμό crocodiles.

## Παραπομπές


## Πηγές
* Το λήμμα «Αλιμπόρι» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 294

Αλιμπορι
Άλισμα

Το **άλισμα** (*Alisma*) είναι γένος αγγειόσπερμων φυτών, που ανήκει στην οικογένεια αλισματοειδή. Τα αλίσματα είναι υδροχαρή ποώδη φυτά, των οποίων τα φύλλα μπορεί να επιπλέουν ή να είναι βυθισμένα. Είναι πολυετή ή διετή φυτά. Η γεωγραφική κατανομή τους καλύπτει σχεδόν όλο τον κόσμο. Τα άνθη τους είναι μονόκλινα (ερμαφρόδιτα) και φέρουν 6 στήμονες. Ο καρπός είναι αχαίνιο.

Τα περισσότερα είδη αλίσματος έχουν ύψος από 10 εκατοστά μέχρι 1 μέτρο. Τα φύλλα τους είναι πλατιά, στρογγυλευμένα ή πεπλατυσμένα στη βάση. Τα φύλλα που παράγονται υποβρυχίως έχουν σχήμα λωρίδας. Βγάζουν σπονδυλώματα τέλειων ανθέων. Τα άνθη έχουν χρώμα λευκό ή ροδόλευκο. Το άλισμα ανθίζει συνήθως από τα τέλη Μαΐου μέχρι τις αρχές Σεπτεμβρίου, ανάλογα με τις συνθήκες.

## Είδη και υποείδη
Τα ακόλουθα 12 είδη με τα υποείδη τους αναγνωρίζονταν τον Μάιο του 2014:

* *Alisma × bjoerkqvistii* (Tzvelev), Ρωσία
* *[[Alisma canaliculatum]]* (A. Braun & C.D. Bouché), ανατολική Ασία
* *[[Alisma gramineum]]* (Lejeune), Ευρώπη, Ασία, Β. Αφρική, μικρή εισαγωγή στη Β. Αμερική
* *Alisma × juzepczukii* (Tzvelev), Ρωσία
* *[[Alisma lanceolatum]]* (Withering), ευρύτατη κατανομή
* *[[Alisma nanum]]* (D.F. Cui), Σιντσιάνγκ Κίνας
* *Alisma orientale*
* *[[Άλισμα το πλαντάγινο|Alisma plantago-aquatica]]* (Λινναίος), Ευρώπη, Ασία, Αφρική
** Υποείδος *orientale* (Sam.)
** Υποείδος *plantago-aquatica* 
* *Alisma × rhicnocarpum* (Schotsman), Δ. Ευρώπη
* *Alisma subcordatum* (Raf.), ανατολική Β. Αμερική
* *[[Alisma triviale]]* (Pursh), Β. Αμερική
* *[[Alisma wahlenbergii]]* (Holmb.), περιοχή της Βαλτικής

## Παραπομπές


## Εξωτερικοί σύνδεσμοι
* 

Κατηγορία:Αλισματοειδή
Γκρυφίνα της Γαλικίας

Η **Γκρυφίνα**/Αγριππίνα, ρωσικά: Грыфина Галицкая (π. 1248 - 1305-09) από τον Οίκο των Ρουρικιδών ήταν κόρη του πρίγκιπα του Νόβγκοροντ, Γαλικίας, Λουτσκ, Τσερνίγκοβ και με τον γάμο της έγινε υψηλή δούκισσα της Πολωνίας. Μετά έγινε μοναχή και ηγουμένη.

## Βιογραφία
Ήταν η τρίτη κόρη ττου Ροστισλάβ Μιχαήλοβιτς πρίγκιπα του Νόβγκοροντ, Γαλικίας, Λουτσκ, Τσερνίγκοβ και της Άννας των Άρπαντ, κόρης του Μπέλα Δ΄ της Ουγγαρίας και της Μαρίας Λασκαρίνας.

Όταν ο Ροστισλάβ έχασε τον θρόνο της Γαλικίας/χάλιτς, μετέβη στην Ουγγαρία, όπου τον δέχθηκε ο πεθερός του Μπέλα Δ΄. Αυτός του έδωσε τη διοίκηση της Σλαβονίας, μίας από τις πιο σπουδαίες περιοχές της τότε Ουγγαρίας. Η Γκριφίνα γεννήθηκε στην Ουγγαρία, όπου μεγάλωσε με τις αδελφές της. Η αδελφή της Κουνιγούνδη παντρεύτηκε τον Ότακαρ Β΄ της Βοημίας.

## Οικογένεια
Παντρεύτηκε το 1265 (17 ετών) τον Λέσεκ Β΄ των Πιαστ-Μαζοβίας υψηλό δούκα της Πολωνίας (Κρακοβίας). Το διάστημα 1271-74 έζησαν χωριστά και η Γκρυφίνα τον κατηγόρησε για ανικανότητα. Δεν απέκτησαν απογόνους.

## Παραπομπές


## Πηγές
* RUSSIAN RURIKID, Medieval Lands.
* Oswald Balzer, Genealogia Piast, Kraków 2005, p. 582

## Εξωτερικοί σύνδεσμοι
* 

Κατηγορία:Ρουρικίδες
Χριστίνα Ροκιτσάνα

Η **Χριστίνα**, πολων. Krystyna Rokiczana (απεβ. μετά το 1365) έγινε με τους γάμους της πρώτα σύζυγος του Ροκιτσάνα, εμπόρου από την Πράγα και μετά βασίλισσα της Πολωνίας.

## Βιογραφία
Αναφέρεται σε μερικές ιστορικές πηγές, όπως το *Αναφορές για τον ευγενή Οίκο Τσιόλεκ* του 1518 και σε έγγραφα που αφορούν την ακύρωση του 2ου γάμου του Καζιμίρ Γ΄ με την Αδελαΐδα της Έσσης. Όταν απεβίωσε ο πρώτος σύζυγος της Χριστίνας, αυτή κληρονόμησε μεγάλη περιουσία. Έγιεν κυρία των τιμών στην Αυλή του Καρόλου Δ΄ της Βοημίας & Γερμανίας. 

Το 1356 ο ΚΑζιμίρ Γ΄ ήρθε στην Πράγα, όπου τη συνάντησε και μάλλον μνηστεύθηκαν. Ο γάμος έγινε σύντομα μετά στην Κρακοβία. Πιστεύεται ότι ο γάμος δεν κράτησε πολύ: ο Γιαν Ντλούγκος αναφέρει ότι την έδιωξε ο βασιλιάς σύντομα μετά τον γάμο, όταν ανακάλυψε κρυμμένα ελαττώματα: η Χριστίνα υπέφερε από απώλεια μαλλιών και ψώρα. Είναι δυνατό πάντως η σχέση να κράτησε λίγο περισσότερο, καθώς μία έρευνα ανακάλυψε ότι η Χριστίνα ζούσε στην Πολωνία το 1365. Δεν απέκτησαν τέκνα. Ο Καζιμίρ Γ΄, θέλοντας διάδοχο, έκανε 4ο γάμο με τη Χέντβιχ του Ζάγκαν το 1365. Με αυτόν τον γάμο ο βασιλιάς θεωρήθηκε δίγαμος, καθώς η Αδελαΐδα -και ίσως και η Χριστίνα- ήταν εν ζωή. Ο Καζιμίρ Γ΄ και η Χέντβιχ έκαναν τέσσερις κόρες, αλλά όλες ιεωρήθηκαν νόθες, ώσπου ο βασιλιάς τις νομιμοποίησε.

## Οικογένεια
Παντρεύτηκε πρώτα τον Μικουλάς Ροκιτσάν, έμπορο από την Πράγα.

Όταν αυτός απεβίωσε, η Χριστίνα έκανε δεύτερο γάμο το 1356 (ή λίγο μετά) με τον Καζιμίρ Γ΄ των Πιαστ τον *Μεγάλο*, βασιλιά της Πολωνίας. Δεν απέκτησαν απογόνους. Διαζεύχθηκαν πριν το 1365.

## Παραπομπές


## Πηγές
* Cawley, Charles, POLAND, Medieval Lands, Medieval Lands database, Foundation for Medieval Genealogy,[self-published source][better source needed]
* History- Person Archived 2011-07-19 at the Wayback Machine

Κατηγορία:Ευρωπαίες βασίλισσες (σύζυγοι βασιλέων)
Κατηγορία:Οίκος των Πιαστ
Αμμουδιά Τρικάλων

*Για συνώνυμους οικισμούς στην Ελλάδα δείτε το λήμμα: [[Αμμουδιά (αποσαφήνιση)]]*

Η **Αμμουδιά** είναι ημιορεινό χωριό της Περιφερειακής Ενότητας Τρικάλων στη Θεσσαλία σε υψόμετρο 120 μέτρα.

## Γεωγραφία
Η Αμμουδιά βρίσκεται προς το νότιο τμήμα του πρώην νομού Τρικάλων, σε απόσταση 10 χιλιομέτρων νοτιοδυτικά από τα Τρικάλων και δίπλα  στον Πορταϊκό ποταμό. Είναι ανάμεσα στους οικισμούς Κάτω Ελάτη (ΒΔ.), Παραπόταμο (Α.) και Λίλη (ΝΔ.).  Ως οικισμός αναφέρεται επίσημα πρώτη φορά το 1920 να προσαρτάται στον τότε κοινότητα Βαλτσινού με την παλιά της ονομασία *Ζγκάρι*. Μετονομάστηκε σε Αμμουδιά το 1928 ΦΕΚ 81Α - 14/05/1928. Σύμφωνα με το σχέδιο Καλλικράτης, μαζί με την Κάτω Ελάτη αποτελούν την τοπική κοινότητα Κάτω Ελάτης που υπάγεται στη δημοτική ενότητα Καλλιδένδρου του δήμου Τρικκαίων και σύμφωνα την απογραφή του 2011 έχει πληθυσμό 75 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Γιάννης Σόδης

Ο **Γιάννης Σόδης** (1930 - 1992), του Μιχαήλ, ήταν Έλληνας φαρμακοποιός, χημικός και πολιτικός. Υπηρέτησε ως βουλευτής Χίου από το 1974 ως το 1981, εκλεγμένος με τη Νέα Δημοκρατία. Ανάμεσα στα άλλα, ήταν πρόεδρος του Φαρμακευτικού Συλλόγου Χίου και του Ναυτικού Ομίλου Χίου.

## Βιογραφία
### Νεανικά χρόνια
Καταγόταν από οικογένεια φαρμακοποιών, με δραστηριότητα που ανάγεται στον 19ο αιώνα (οπότε άρχισε να λειτουργεί το πρώτο φαρμακείο Σόδη στην Κωνσταντινούπολη).

### Επιχειρηματική δραστηριότητα
Ο Γιάννης Σόδης του Μιχαήλ ξεκίνησε να εργάζεται σε φαρμακείο στη Χίο το 1955. Έπειτα από δύο δεκαετίες δημιούργησε το δικό του εργαστήριο παρασκευής γαλλικών καλλυντικών. Τη δεκαετία του '80 αξιοποίησε τη μαστίχα του νησιού και παρασκεύασε καλλυντικά, ανάμεσα στο οποίο και η πρώτη παγκοσμίως οδοντόπαστα από μαστίχα, με την επωνυμία "Masticdent". 

### Κοινοβουλευτική δραστηριότητα
Στις εκλογές του 1974 εξελέγη βουλευτής Χίου με τη Νέα Δημοκρατία, λαμβάνοντας 11.011 σταυρούς προτίμησης, ερχόμενος πρώτος σε σταυρούς στην εκλογική περιφέρεια του νησιού. Επανεξελέγη στην ίδια εκλογική περιφέρεια το 1977 με 6.672 σταυρούς και πρώτο το Λεωνίδα Μπουρνιά.

### Αυτοδιοικητική δραστηριότητα
Στις δημοτικές εκλογές του 1986 ήταν υποψήφιος δήμαρχος Χίου, λαμβάνοντας 46% στον 2ο γύρο. 

### Θάνατος
Απεβίωσε σε ηλικία 61 ετών στις 5 Ιανουαρίου 1992. Κατέλιπε τα παιδιά του, την Κατερίνα, το Μιχάλη και το Γιώργο, τα οποία συνεχίζουν το έργο του τόσο στον τομέα της έρευνας όσο και της παραγωγής βιολογικών καλλυντικών και σκευασμάτων από μαστίχα.

Η κόρη του, Αικατερίνη Σόδη – Τσιλίμη, ανέλαβε το φαρμακείο του στη Χίο, μετά το θάνατο του Γιάννη.

## Παραπομπές


## Πηγές
* 

Κατηγορία:Βουλευτές Χίου
Κατηγορία:Βουλευτές εκλεγμένοι με τη Νέα Δημοκρατία
Ελισάβετ Γκρανόβσκα

Η **Ελισάβετ Πιλίτσα/Πιλέτσκι**, πολων. Elżbieta Granowska z Pileckich (π. 1372 - 12 Μαΐου 1420) από τον Οίκο των Πιλέτσκι ήταν κόρη του βοϊβόδα του Σαντόμιες και με τους γάμους της έγινε πρώτα σύζυγος του Γκρανόβσκι καστελάνου του Νάκλο και μετά βασίλισσα της Πολωνίας & μεγάλη δούκισσα της Λιθουανίας.

## Βιογραφία
Ήταν το μόνο τέκνο του Όθωνα Πιλέτσκι, βοϊβόδα του Σαντόμιες και της Γιαντβίγκα του Μέλστυν, κόρης του Γιαν του Μέλστυν καστελάνου του Βοϊνίτσε.

## Οικογένεια
Παντρεύτηκε πρώτα το 1397 τον Βιντσέντυ Γκρανόβσκι, καστελάνο του Νάκτο και σταρόστα της Μεγάλης Πολωνίας. Αυτός απεβίωσε το 1410. Πιστεύεται ότι είχαν:
* Γιαντβίγκα, παντρεύτηκε τον Γιαν του Λεκσάντροβιτς.
* Όθων.
* Ελισάβετ, παντρεύτηκε τον Μπόλκο Ε΄ των Πιαστ-Σιλεσίας τον *Ουσσίτη*, δούκα του Οπόλε, Στσέλτσε, Νιεμόντλιν, Ολέσνο.
* Γιαν, καστελάνος της Κρακοβίας.
* Όφκα, παντρεύτηκε τον Γιαν του Γιτσίνα, γιο του Γιάν(τσυκ) της Γιτσίνα.

Το 1417 η Ελισάβετ έκανε δεύτερο γάμο με τον Λαδίσλαος Β΄ Γιαγκελόν μεγάλου δούκα της Λιθουανίας και (από τον 1ο του γάμο) βασιλιά της Πολωνίας. Ο Λαδίσλαος Β΄ είχε μόνο μία κόρη από τον 2ο γάμο του. Από τον 3ο με την Ελισάβετ δεν απέκτησε απογόνους.

## Πηγές
* Duczmal, Małgorzata (2012). Jogailaičiai (in Lithuanian). Translated by Birutė Mikalonienė; Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.

## Παραπομπές


Κατηγορία:Ενταφιασμοί στον Καθεδρικό Ναό της Κρακοβίας
Άννα του Τσέλιε

Η **Άννα**, γερμ. Anna von Cilli, σλοβεν. Celje στη Στυρία (π. 1381 - 21 Μαΐου 1416) από τον Οίκο του Τσέλιε, ήταν κόρη του κόμη του Τσέλιε και με τον γάμο της έγινε μεγάλη δούκισσα της Λιθουανίας & βασίλισσα της Πολωνίας.

## Βιογραφία
Ήταν το μόνο τέκνο του Γουλιέλμου κόμη του Τσέλιε και της Άννας των Πιαστ, κόρης του Καζιμίρ Α΄ του *Μεγάλου*, βασιλιά της Πολωνίας. 

Ο Λαδίσλαος Β΄ μεγάλος δούκας της Λιθουανίας νυμφεύτηκε σε 1ο γάμο τη Γιανβίγκα των Καπετιδών-Ανζού βασίλισσα της Πολωνίας, η οποία απεβίωσε χωρίς επιζώντες απογόνους. Αυτός κράτησε το βασίλειο της Πολωνίας και για να ενισχύσει τη θέση του, έκανε 2ο γάμο με την Άννα του Τσέλιε, εγγονή του Καζιμίρ Γ΄ της Πολωνίας.

Ο πατέρας της Άννας, ο Γουλιέλμος, συνδεόταν με επιγαμία με τη Γιανγβίγκα, καθώς ήταν ανιψιός του Χέρμαν Α΄ του Τσέλιε, που η σύζυγός του Αικατερίνη της Βοσνίας ήταν θεία της Γιαντβίγκα.

## Οικογένεια
Παντρεύτηκε το 1402 τον Λαδίσλαο Β΄ Γιαγκιέλλον μεγάλο δούκα της Λιθουανίας και (λόγω του 1ου του γάμου) βασιλιά της Πολωνίας. Όταν η Άννα ήταν έγκυος, έπεσε από το άλογο και απέβαλε· έμεινε στο κρεβάτι μερικά χρόνια, ώσπου απεβίωσε. Έπειτα ο Λαδίσλαος Β΄ έκανε 3ο γάμο (χωρίς απογόνους) και 4ο (με δύο γιους, που τον διαδέχθηκαν).

## Παραπομπές


## Πηγές
* Duczmal, Małgorzata (2012). Jogailaičiai (in Lithuanian). Translated by Birutė Mikalonienė; Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.

Κατηγορία:Σύζυγοι βασιλέων
Κατηγορία:Πολωνές
Κατηγορία:Πρόσωπα του Μεσαίωνα
Κατηγορία:Κόμισσες του Τσέλιε
Κατηγορία:Ενταφιασμοί στον Καθεδρικό Ναό της Κρακοβίας
Κατηγορία:Οίκος του Τσέλιε
Λίτσα Ψαραύτη

H **Λίτσα Ψαραύτη** είναι Ελληνίδα συγγραφέας.

Γεννήθηκε τo 1936 και μεγάλωσε στη Σάμο και αφού ολοκλήρωσε τη φοίτησή της στο Πυθαγόρειο Γυμνάσιο σπούδασε Αγγλική Φιλολογία στην Αθήνα. Στη συνέχεια, εργάστηκε στο Παγκόσμιο Συμβούλιο των Εκκλησιών καθώς και στην Αμερικανική Πρεσβεία της Αθήνας. 

Το πρώτο της βιβλίο εκδόθηκε το 1980. Έχει τιμηθεί με πολλά ελληνικά αλλά και διεθνή βραβεία, ενώ έχει λάβει σημαντικές κριτικές για τα έργα της. 

Είναι, επίσης, μέλος του πολιτιστικού σωματείου "Κύκλος του Ελληνικού Παιδικού Βιβλίου" καθώς και του σωματείου "Γυναικεία Λογοτεχνική Συντροφιά". Είναι μέλος του Διοικητικού Συμβουλίου του περιοδικού "Διαδρομές" αλλά και της Κριτικής Επιτροπής Κρατικού Βραβείου για την παιδική λογοτεχνία. 

Επιπλέον, έχει ασχοληθεί και με τις μεταφράσεις ξένων λογοτεχνικών έργων στα ελληνικά. 

## Έργο
### Μυθιστορήματα

* Στα βήματα του Σαμοθήριου. 
* Το διπλό ταξίδι. 
* Το αυγό της έχιδνας.
* Το αίνιγμα της πέτρινης γενειάδα. 
* Η εξαφάνιση 
* Το χαμόγελο της Εκάτης 
* Το μυστικό τετράδιο
* Επικίνδυνα παιχνίδια 
* Ανάσες και ψίθυροι του δάσους 
* Άρωμα καλοκαιριού
* Οι άγγελοι του ουρανού 
* Όνειρα από μετάξι 
* Το φιλί της ζωής
* Τάλως, ο χάλκινος γίγαντας της Κρήτης 
* Η σπηλιά της γοργόνας 
* Κασσάνδρα, η μάντισσα της Τροίας
* Οι δραπέτες του καστρόπυργου
* Ποτέ, μα ποτέ ξανά...
* Όταν οργίζεται η Γη

### Μικρές Ιστορίες
* Το Παιδί των Φαναριών.
* Ηρακλής. 
* Οι τελευταίοι ήρωες. 
* Τα δάκρυα της Περσεφόνης. 
* Το τσίρκο και ο νάνος Γολιάθ. 
* Η εκδίκηση των μανιταριών
* Ο λόφος με τις λιχουδιές 
* Οι περιπέτειες της τεμπελοχελώνας
* Ο Θωμάς 
* Η μαμά γέννησε μωρό 
* Έχω ένα όνειρο...η φλόγα που δεν σβήνει 
* Η γάτα που δεν νιαούριζε
* Το ελατάκι που δακρύζει 
* Ο Δράκος που έφαγε τον ήλιο
* Πέντε δώρα για τον Άγιο Βασίλη
* Το σακούλι με τα ψέμματα 
* Πέταγμα στην ελευθερία 
* Ο Αργύρης και το δελφίνι
* Το κόκκινο σουτζουκάκι
* Η Χιόνα
* Το τριαντάφυλλο της αγάπης

### Μεταφράσεις

* Σκιές στον αχερώνα, Σάρα Γκαρλαντ
* Οι άγγελοι του διαστήματος, Ισαάκ Ασίμοφ
* Παίζω με πίνακες ζωγραφικής
* Η πλατιά μεγάλη θάλασσα, Μάρτιν Γουόντελ
* Η τελευταία πιπίλα, Τζιν Μέρφι
* Στην άκρη του δάσους, Τζόναθαν Λόντον

## Βραβεία
* Το μυθιστόρημα "Το διπλό ταξίδι" συμπεριλήφθηκε το 1988 στον Τιμητικό Πίνακα "Πιερ Πάολο Βερτζέριο" για την παιδική λογοτεχνία του Πανεπιστημίου της Πάντοβα στην Ιταλία.
* Το 1991 πήρε έπαινο από την Ακαδημία Αθηνών για το βιβλίο "Το αυγό της έχιδνας" 
* το 1996 το βιβλίο "Τα δάκρυα της Περσεφόνης" γράφτηκε στον Τιμητικό Πίνακα της IBBY (International Board on Books for Young People).
* Το 1996 το βιβλίο της "Το χαμόγελο της Εκάτης", βραβεύτηκε με το Κρατικό Βραβείο του Υπουργείου Πολιτισμού.
* Το 2000, η Λίτσα Ψαραύτη ήταν υποψήφια για το Λογοτεχνικό Βραβείο Χανς Κρίστιαν Άντερσεν.

## Παραπομπές


Κατηγορία:Ελληνίδες συγγραφείς
Κατάλογος ελληνικών ταινιών του 1943

Ο παρακάτω πίνακας περιλαμβάνει τις ταινίες του Ελληνικού κινηματογράφου που κυκλοφόρησαν το 1943.
## Kατάλογος

## Παραπομπές


Κατηγορία:Ελληνικές ταινίες ανά έτος
Τέρμα τα δίφραγκα

Το ***Τέρμα τα δίφραγκα*** είναι ασπρόμαυρη ελληνική κωμική ταινία παραγωγής του 1962 σε σκηνοθεσία Σάκη Τσολακάκη και σε σενάριο του Ηλία Μπακόπουλου. Πρωταγωνιστούν οι Βασίλης Αυλωνίτης, Πάρη Λεβέντη, Νίκος Ρίζος και Θανάσης Μυλωνάς. 
 
## Πλοκή
Ένας αξιοπρεπής μεροκαματιάρης, ο Αγησίλαος, έρχεται αντιμέτωπος με το ενδεχόμενο της έξωσης από τον σπιτονοικοκύρη του και έτσι δεν έχει άλλη επιλογή από το να απευθυνθεί σε φίλους και συγγενείς, ελπίζοντας να πάρει δανεικά χρήματα για να βγει από την δύσκολη κατάσταση. Η Ρίτα, μια νεαρή ξανθιά κοπέλα η οποία έχει μακροχρόνιο δέσμο με τον γιο του Αγησίλαου, τον Τάκη, αρχίζει να τον ακολουθεί, παρακαλώντας τον να δεχθεί να του μιλήσει, αλλά εκείνος την αποφεύγει συνεχώς. Με την μεσολάβηση του Ναπόλεοντα, ενός φίλου του ζευγαριού, ο Αγησίλαος πείθεται τελικά να συναινέσει στον αρραβώνα του Τάκη με τη Ρίτα. Παράλληλα, ο Αγησίλαος λύνει και το οικονομικό του πρόβλημα με τη βοήθεια της Λουλούκας, μιας νεαρής χήρας που θα γνωρίσει και την οποία επιθυμούσε και ο σπιτονοικοκύρης του.

## Διανομή ρόλων
*Βασίλης Αυλωνίτης ως Αγαμέμνων
*Πάρη Λεβέντη ως Ρίτα**'
*[[Νίκος Ρίζος]] ως Ναπολέων**'
*Θανάσης Μυλωνάς ως Τάκης**'
*[[Τάκης Μηλιάδης]] ως Αγησίλαος
*[[Ελένη Καρπέτα]] ως Λουλούκα**'
Το καστ συμπληρώνουν με μικρούς ρόλους οι ηθοποιοί: 
*Έλσα Ρίζου - Γιούλα
*Γιώργος Παπαζήσης - περιπτεράς
*Γιώργος Τσιτσόπουλος - ξάδελφος Ρίτας**
*Ταϋγέτη - Ευθαλία
*Νίκος Τσουκαλάς - Αλέκος
*Βίκυ Παππά
*Μίμης Θειόπουλος - Λελέκος
*Γιάννης Αυλωνίτης
*Γιώργος Σήφης - βιομήχανος
*Σοφία Βερώνη - Πελαγία
*Άννα Σταυρίδου - επιβάτιδα λεωφορείου
*Αλίκη Κλωνάρη 
*Τάκης Καραβασίλης - κουρέας
*Πάνος Νικολακόπουλος - Λεωνίδας
*Αγάπη Φυλακτού

## Παραγωγή
Πρόκειται για την πρώτη εμφάνιση στον κινηματογράφο του Γιώργου Παπαζήση. 

## Κυκλοφορία
Η ταινία έκανε πρεμιέρα στις 10 Δεκεμβρίου 1962 στους κινηματογράφους Κοσμοπόλιτ και Έλλη στην Αθήνα, ενώ ταυτόχρονα ξεκίνησε και η προβολή στο Λυρικόν του Βόλου. Προβλήθηκε τη σεζόν 1962-1963 και έκοψε 8.425 εισιτήρια και βρέθηκε στην 68η θέση σε σύνολο 82 ταινιών. 
## Υποδοχή
### Κριτικές
Ο κριτικός κινηματογράφου Σταύρος Γανωτής έδωσε στην ταινία μια αρνητική κριτική που δημοσιεύθηκε στις 21 Μαΐου 2022 αναφέροντας μεταξύ άλλων πως: 

## Παραπομπές

## Εξωτερικοί σύνδεσμοι
* 
* 

Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Σάκη Τσολακάκη
Κατηγορία:Ταινίες γυρισμένες στην Αθήνα 
Κατηγορία:Ταινίες του 1962
Κατηγορία:Ταινίες γυρισμένες στην Ελλάδα
Κατηγορία:Σενάρια του Ηλία Μπακόπουλου
Κατηγορία:Ταινίες παραγωγής Ρίσσα Φιλμ
Παντελής Πατελίδας

Ο **Παντελής Πατελίδας** (1900-1986) του Αθανασίου και της Υπατίας, ήταν Έλληνας πολιτικός. Υπηρέτησε ως δήμαρχος Χίου από το 1951 έως το 1964.

## Δήμαρχος
Εξελέγη για πρώτη φορά δήμαρχος στις δημοτικές εκλογές του 1951 και επανεξελέγη το 1954 με 3.430 ψήφους, το 1959 με 4.576 σταυρούς και το 1964 και πέτυχε να είναι ο μακροβιότερος σε θητεία δήμαρχος, με θητεία άνω των 10 ετών.
Στις εκλογές του 1964 αναμετρήθηκε με τον Δημήτρη Τσαμπλάκο και τον Σωκράτη Χέλιο, όμως κανείς από τους τρεις υποψηφίους δεν κατάφερε να συγκεντρώσει ποσοστό άνω του 40%. Έτσι, η εκλογή του δημάρχου έγινε τον Αύγουστο από τους εκλεγέντες δημοτικούς συμβούλους.
Δήμαρχος εξελέγη ο Σωκράτης Χέλιος με 7 ψήφους, με τον Πατελίδα να λαμβάνει 6 και άλλα 6 λευκά ψηφοδέλτια από τον συνδυασμό Τσαμπλάκου.

## Θάνατος
Ο Παντελής Πατελίδας απεβίωσε σε ηλικία 86 ετών στις 19 Απριλίου 1986 και κηδεύθηκε την επομένη με αρχιερατική κηδεία. Τη νεκρώσιμη ακολουθία στον  ναό του Αγίου Ιακώβου έψαλε ο Μητροπολίτης Διονύσιος και, μεταξύ άλλων, παρέστη ο νεοδιορισθείς νομάρχης, Χρήστος Πάχτας. Άφησε πίσω του τη σύζυγό του, Καλλιόπη, και παιδιά.

## Παραπομπές


Κατηγορία:Δήμαρχοι Χίου
Στέφανος Τσουρής

Ο **Στέφανος Τσουρής** (1939-1982), του Κωνσταντίνου, ήταν Έλληνας  πολιτικός. Υπηρέτησε ως δήμαρχος από το 1975 ως το 1978 και υπήρξε πολιτευτής με το ΠΑΣΟΚ. Κόρη του είναι η συμβολαιογράφος και πρώην βουλευτής ΠΑΣΟΚ Ελπίδα Τσουρή.

## Βιογραφία
### Δήμαρχος
Στις δημοτικές εκλογές του 1975 εξελέγη δήμαρχος Χίου, λαμβάνοντας 54,3% στον 2ο γύρο. 
 
### Πολιτευτής
Στις εκλογές του 1974 ήταν υποψήφιος βουλευτής ΠΑΣΟΚ, λαμβάνοντας 2.457 σταυρούς προτίμησης. Πολιτεύτηκε στην ίδια εκλογική περιφέρεια το 1981 με 5.661 σταυρούς.

### Θάνατος
Απεβίωσε σε νοσοκομείο της Αθήνας στις 20 Φεβρουαρίου 1982 και η σορός του μεταφέρθηκε και ετάφη στη Χίο, όπου είχε εκτεθεί σε λαϊκό προσκύνημα.

## Παραπομπές


## Πηγές
* 

Κατηγορία:Δήμαρχοι Χίου
Κατάρα

**Κατάρα** ή **Κατάδεσμος** ονομάζεται η εκφρασμένη επιθυμία πρόκλησης ατυχίας και αντιξοοτήτων σε ένα πρόσωπο. Πιστεύεται ότι μπορεί να προκληθεί, επίσης, από ένα πνεύμα ή μια υπερφυσική δύναμη. Στη Γένεση κεφάλαιο 3.14 αναπαρίσταται ο Θεός να καταριέται το φίδι (τον Αντίχριστο ο οποίος είχε πάρει την μορφή φιδιού ώστε να αποπλανήσει τον Αδάμ και την Εύα).

## Παραπομπές


## Εξωτερικοί σύνδεσμοι
* 
*
Στρίγγλα

Η **στρίγγλα** (αρχαία ελληνικά: *στρίξ*), στη μυθολογία της κλασικής αρχαιότητας, ήταν ένα ανθρωποειδές πουλί που τρεφόταν με ανθρώπινη σάρκα και αίμα. Θεωρούταν επίσης σημαντικό πλάσμα των μαγισσών. 

## Περιγραφή
[μικρογραφία| Στριξ με θέα το [Παρίσι από την κορυφή της Παναγίας των Παρισίων.|230x230εσ]]
### Εξωτερική εμφάνιση
Η στρίγγλα περιγράφεται ως ένα πουλί με μεγάλο κεφάλι, διαπεραστικό βλέμμα, γκριζωπά άσπρα φτερά και γαμψά νύχια.  

### Συμπεριφορά
Η στρίγγλα ήταν ένα νυχτόβιο πλάσμα όπου κρεμόταν ανάποδα σαν νυχτερίδα και ούρλιαζε, αν και εμφανισιακά θύμιζε κουκουβάγια, σύμφωνα με έναν ελληνικό μύθο (300 π.Χ).  

Σε αργότερες εκδοχές του μύθου η στρίγγλα θήλαζε ανθρώπινα βρέφη όμως σύμφωνα με τους μύθους η τοποθέτηση σκόρδου στο μωρό την έδιωχνε αμέσως. Πολλές φορές οι στρίγγλες αναφέρονται και ως τα πρώτα βαμπίρ. 

Στην περίπτωση των *στριγγλών* του Οβίδιου αναφέρεται ότι απομακρύνουν ένα βρέφος και τρέφονται με το αίμα του. Ο Οβίδιος θεωρεί πως τα όντα είναι προϊόντα μαγείας ή μεταμφιεσμένες μάγισσες.

## Κλασικές ιστορίες αιμοδιψίας
### Η στριξ στην μυθολογία
Σύμφωνα με τις *Mεταμορφώσεις του* Αντωνίνου Λιβεράλις, η στριξ ήταν μεταμόρφωση της Πολυφόντης. Αυτή και οι δυο γιοί της, ο Άγριος και ο Όρειος, μετατράπηκαν σε πουλιά ως τιμωρία για τον κανιβαλισμό τους.  Όμως σε αυτήν την εκδοχή η στριξ δεν είχε το χαρακτηριστικό της αιμοδιψίας. 

Η ιδέα ότι η στριξ ήταν επικίνδυνο πλάσμα εμφανίστηκε αργότερα λόγω της επιρροής από την αρχαία Ρώμη και τον Οβίδιο. Η νεοελληνική ονομασία της είναι *στρίγγλα* από το λατινικό *strigula*. 

## Παραπομπές


Κατηγορία:Βαμπίρ
Κατάλογος δημάρχων Χίου

Ο **Δήμαρχος Χίου** είναι ο επικεφαλής του δήμου Χίου. Πρωθύστεροι του δημάρχου ήταν οι πρόκριτοι, όπως ο Ιωάννης Ζαννή Δαμαλάς, ο οποίος σκοτώθηκε από τους Τούρκους στη Σφαγή της Χίου το 1822. Πολλοί από τους δημάρχους υπηρέτησαν περισσότερες από μία θητεία. Ο πρώτος εκλεγμένος ήταν ο Στυλιανός Κανέλλος το 1922. Ο Παντελής Πατελίδας παραμένει ο δήμαρχος με την μεγαλύτερη σε διάρκεια (συνεχόμενη) θητεία, από το 1951 ως το 1964. Σημερινός κάτοχος της θέσης είναι ο Γιάννης Μαλαφής.

## Διοικητική ιστορία
Ο δήμος Χίου συστάθηκε στις 5 Μαΐου 1918 με έδρα τον οικισμό Χίος.

### Διατελέσαντες δήμαρχοι

:*Σημείωση: Πριν το 1916 αναφέρονται ελάχιστα ονόματα δημάρχων που είναι γνωστά από τις φωτογραφίες τους στο δημαρχείο (εκεί αναγράφεται η θητεία τους)*

## Παραπομπές


Χιου
Αρχαιολογική Κρύπτη της Ιλ ντε λα Σιτέ

Η **αρχαιολογική κρύπτη της Ιλ ντε λα Σιτέ** (Γαλλικά: La crypte archéologique de l'île de la Cité) είναι ένα μουσείο της πόλης του Παρισιού, που βρίσκεται ακριβώς κάτω από το προαύλιο του καθεδρικού ναού της Παναγίας των Παρισίων, στο 4ο διαμέρισμα της γαλλικής πρωτεύουσας. Παρουσιάζει αρχαιολογικά κατάλοιπα των διαφόρων σταδίων κατασκευής της πρωτεύουσας της Γαλλίας, από την Αρχαιότητα έως τον 19ο αιώνα, που ανακαλύφθηκαν κατά τις ανασκαφές που πραγματοποιήθηκαν μεταξύ 1965 και 1972, πριν την κατασκευή υπόγειου χώρου στάθμευσης.

## Ιστορία
αριστερά|μικρογραφία|250x250εσ|Τμήμα της κρύπτης
Από το 2014, η κρύπτη παρουσιάζει τρισδιάστατες αναπαραγωγές του Παρισιού όλων των εποχών. 

Το 2016, ο δήμος του Παρισιού διενήργησε διαγωνισμό για την αναζωογόνηση και ανάπτυξη της περιοχής της Ιλ ντε λα Σιτέ. Στα πλαίσια της προβολής της κρύπτης, ο αρχιτέκτονας Ντομινίκ Περώ πρότεινε την ανάπλαση της πλατείας μπροστά στην Παναγία των Παρισίων με την τοποθέτηση μια γιγαντιαίας γυάλινης επιφάνειας ώστε να αποκαλύπτεται η παρουσία της κρύπτης .

Μετά την πυρκαγιά στην Παναγία των Παρισίων, η κρύπτη έκλεισε καθώς οι εργασίες αποκατάστασης συνεχίζονται.

## Παρουσίαση
μικρογραφία|250x250εσ|Ερείπια του συστήματος θέρμανσης των γαλατορωμαϊκών λουτρών.
Η κρύπτη παρουσιάζει πολλά υπολείμματα και  αρχαιολογικά ευρήματα που βρίσκονται στα νότια της Ιλ ντε λα Σιτέ, την ιστορική κοιτίδα του Παρισιού. 

Υπάρχουν πολλά στοιχεία από την Γαλατορωμαϊκή εποχή, όπως:

* τμήμα της αποβάθρας του αρχαίου λιμανιού της Λουτέτιας.
* γαλατο-ρωμαϊκό δημόσιο λουτρό, από το οποίο παραμένει το σύστημα θέρμανσης.·
* μέρος του τείχους της πόλης από τις αρχές του 4ου αιώνα.

Από τον Μεσαίωνα, υπάρχουν:

* το υπόγειο του παλαιού παρεκκλησιού του νοσοκομείου Οτέλ-Ντιέ.
* θεμέλια σπιτιών στη μεσαιωνική οδό Νεβ-Νοτρ-Νταμ.

Από τον 18ο αιώνα, υπάρχουν:

* τα θεμέλια του ορφανοτροφείου Οσπίς ντεζ Ανφάν-Τρουβέ.

Από τον 19ο αιώνα, υπάρχουν:

* τμήμα των υπονόμων που διανοίχθηκαν από τον βαρόνο Οσμάν.

Από το 2000 έως το τέλος του 2012, η κρύπτη υπάγονταν στη διαχείριση του μουσείου Καρναβαλέ - Ιστορία του Παρισιού. Από την 1η Ιανουαρίου 2013, είναι ένα από τα 14 μουσεία της πόλης του Παρισιού, τα οποία διαχειρίζεται το δημόσιο διοικητικό ίδρυμα Παρίσι Μουσεία.

## Εξωτερικοί σύνδεσμοι
Η επίσημη ιστοσελίδα της Κρύπτης της Ιλ ντε λα Σιτέ  (επιλογή γλώσσας)

## Παραπομπές
Κατηγορία:Μουσεία στο Παρίσι
Κατηγορία:Ιστορία του Παρισιού
Γκαουντεμούντα της Λιθουανίας

Η **Γκαουντεμούντα**/Γκαουντιμαντέ, λιθουαν. Gaudemunda Lietuvos, που βαπτίστηκε Σοφία, (π. 1260 - 1288/1313) ήταν κόρη του μεγάλου δούκα της Λιθουανίας και με τον γάμο της έγινε δούκισσα της Μαζοβίας & υψηλή δούκισσα της Πολωνίας.

## Βιογραφία
Ήταν το μόνο τέκνο του Τραϊντένις μεγάλου δούκα της Λιθουανίας (π.1270-82). Τον Τραϊντένις διαδέχθηκε ο Νταουμάντας και μετά ο Οίκος των Γκεντιμινιδών. Δεν γνωρίζουμε πώς συνδέονται οι ηγεμόνες αυτοί.

## Οικογένεια
Παντρεύτηκε το 1279 τον Μπολέσλαφ Β΄ των Πιαστ δούκα της Μαζοβίας & υψηλό δούκα της Πολωνίας και είχε τέκνα:
* Σιεμόβιτ Β΄ 1283-1345, δούκας της Βαρσοβίας και Λιφ.
* Τρόιντεν Α΄ 1284/6-1341, δούκας της δυτικής Μαζοβίας στο Τσερσκ.
* Άννα (;) π. 1288-μετά το 1329, παντρεύτηκε τον Βλάντισλαφ των Πιαστ-Σιλεσίας δούκα της Λεγκνίτσα.

## Πηγές
* Rowell, S. C. (1994). Lithuania Ascending: A Pagan Empire Within East-Central Europe, 1295-1345. Cambridge Studies in Medieval Life and Thought: Fourth Series. Cambridge University Press. pp. 7–8. ISBN 978-0-521-45011-9.

## Αναφορές στις πηγές


Κατηγορία:Λιθουανοί ευγενείς
Μάρκους Πάους

Ο **Μάρκους Πάους** (*Marcus Paus* , γεν. 14 Οκτωβρίου 1979) είναι Νορβηγός συνθέτης. Είναι ένας από τους πιο διάσημους σύγχρονους συνθέτες στη Σκανδιναβία. Είναι γνωστός για την εστίασή του στην παράδοση, τον τόνο και τη μελωδία. Γράφει μουσική δωματίου, χορωδιακά έργα, σόλο έργα, συναυλίες, ορχήστρα, όπερες, διασκευές και κινηματογραφική μουσική.

## Δισκογραφία
* *Marcus Paus* (Johannes Martens/Joachim Kwetzinsky, Aurora 2013)
* *Portraying Passion: Works By Weill/Paus/Ives* (Tora Augestad, LAWO Classics, 2018)
* *En hellig, alminnelig lek* (Tora Augestad/Joachim Kwetzinsky, Grappa, 2018)
* *The Beauty That Still Remains* (2l, 2020)

## Παραπομπές


Κατηγορία:Νορβηγοί συνθέτες
Κατηγορία:Νορβηγοί καλλιτέχνες
Άλβαρο Αρμπελόα

Ο **Άλβαρο Αρμπελόα** (*Álvaro Arbeloa*, 17 Ιανουαρίου 1983) είναι Ισπανός παλαίμαχος διεθνής ποδοσφαιριστής και νυν προπονητής της Ρεάλ Μαδρίτης. Αγωνιζόταν κυρίως ως δεξιός αμυντικός, αλλά μπορούσε να αγωνιστεί επίσης και στην αριστερή πλευρά.

Ο Αρμπελόα ξεκίνησε την επαγγελματική του καριέρα από τη Ρεάλ Μαδρίτης, όπου αγωνίστηκε κυρίως με τη δεύτερη ομάδα. Το 2006 μετακινήθηκε στην Ντεπορτίβο Λα Κορούνια, όμως μετά από μισή σαιζόν αποκτήθηκε από τη Λίβερπουλ, όπου πραγματοποίησε 98 συμμετοχές σε τρεις σαιζόν της Πρέμιερ Λιγκ. Το 2009 επέστρεψε στη Ρεάλ Μαδρίτης για 5 εκατομμύρια λίρες. Παρέμεινε στην ομάδα για εφτά χρόνια και κατέκτησε 8 τίτλους με τη Ρεάλ, συμπεριλαμβανομένων ένα πρωτάθλημα (2011-12) και δύο Τσάμπιονς Λιγκ. Το 2016 αποχώρησε για λογαριασμό της Γουέστ Χαμ, όπου έκλεισε την καριέρα του το 2017.

Σε επίπεδο εθνικών, ο Αρμπελόα έχει πραγματοποιήσει 56 συμμετοχές με την εθνική Ισπανίας, και ήταν μέλος των αποστολών που κέρδισαν το Μουντιάλ 2010 και τα Euro 2008 και Euro 2012.

## Παραπομπές

## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ρεάλ Μαδρίτης
Έμιλ Φόρσμπεργκ

O **Έμιλ Φόρσμπεργκ** (*Emil Forsberg*, 23 Οκτωβρίου 1991) είναι Σουηδός ποδοσφαιριστής ο οποίος αγωνίζεται ως πλάγιος μέσος για την Νιου Γιορκ Ρεντ Μπουλς και την εθνική ομάδα της Σουηδίας. Είναι γνωστός για τις γρήγορες και αποτελεσματικές του πάσες, ενώ ταυτόχρονα είναι ένας δημιουργικός πλεϊμέικερ, γνωστός για την ικανότητά του να δημιουργεί ευκαιρίες και μοιράζει ασίστ. Έχει ψηφιστεί Σουηδός μέσος της χρονιάς για το 2014, 2016 και 2017.

Ο Φόρσμπεργκ ξεκίνησε την καριέρα του από την Σούντσβαλ και τον Ιανουάριο του 2013 αποκτήθηκε από τη Μάλμε πραγματοποιώντας καλές εμφανίσεις και κατέκτησε δύο φορές το πρωτάθλημα. Τον Ιανουάριο του 2015 αποκτήθηκε από τη Λειψία αρχικά για 3,5 χρόνια, αλλά την επόμενη χρονιά το συμβόλαιό του επεκτάθηκε μέχρι το 2021. Τη σαιζόν 2016-17 ο Φόρσμπεργκ ήταν πρώτος σε ασίστ στη Μπουντεσλίγκα με 22, οι οποίες ήταν και οι περισσότερες στα 5 μεγάλα πρωταθλήματα της Ευρώπης, και ήταν μέλος της ομάδας της σαιζόν για τη Μπουντσελίγκα.

Τον Ιανουάριο του 2024 ο Φόρσμπεργκ πήρε μεταγραφή στη Νιου Γιορκ Ρεντ Μπουλς. 

Ο Φόρσμπεργκ πραγματοποίησε το ντεμπούτο του με την εθνική Σουηδίας το 2014. Ήταν μέλος της αποστολής που έφτασε μέχρι τα προημιτελικά στο Μουντιάλ 2018.

## Παραπομπές


Κατηγορία:Σουηδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Σούντσβαλ
Κατηγορία:Ποδοσφαιριστές Μάλμε ΦΦ
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Όλα Τοϊβόνεν

Ο **Όλα Τοϊβόνεν** (*Ola Toivonen*, 3 Ιουλίου 1986) είναι Σουηδός ποδοσφαιριστής ο οποίος αγωνίζεται ως επιθετικός μέσος ή επιθετικός για τη Μάλμε.

Αφότου ξεκίνησε την καριέρα του στην πατρίδα του, αποκτήθηκε από την Αϊντχόφεν τον Ιανουάριο του 2009 για 3,5 με 4,5 εκατομμύρια ευρώ, όπου παρέμεινε για 5,5 σεζόν, κατακτώντας το κύπελλο Ολλανδίας το 2012. Το 2014 αποκτήθηκε από τη Σταντ Ρεναί για 2,5 εκατομμύρια ευρώ. Πραγματοποίησε μία επιτυχημένη χρονιά στη Λιγκ 1 και την επόμενη χρονιά δόθηκε δανεικός στη Σάντερλαντ πρωτού επιστρέψει στη Γαλλία για λογαριασμό της Τουλούζ. Στη συνέχεια αγωνίστηκε για τη Μέλμπουρν Βίκτορι και το 2020 επέστρεψε στη Μάλμε.

Ο Τοϊβόνεν πραγματοποίησε το ντεμπούτο του με την εθνική αντρών της Σουηδίας το 2007 και έκτοτε έχει πραγματοποιήσει 60 συμμετοχές με το εθνόσημο, σκοράροντας 14 φορές. Ήταν μέλος των αποστολών στο Euro 2012 και στο Μουντιάλ 2018. Ανακοίνωσε την απόσυρσή του από την εθνική μετά τη δεύτερη.

## Παραπομπές


Κατηγορία:Σουηδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Ντέγκερφορς ΙΦ
Κατηγορία:Ποδοσφαιριστές Έργκριτε ΙΣ
Κατηγορία:Ποδοσφαιριστές Μάλμε ΦΦ
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2008
Ασράφ Χακίμι

Ο **Ασράφ Χακίμι** (*Achraf Hakimi*, 4 Νοεμβρίου 1998) είναι Μαροκινός ποδοσφαιριστής ο οποίος αγωνίζεται κυρίως ως δεξιός αμυντικός στην Παρί Σεν-Ζερμέν, και για την εθνική ομάδα του Μαρόκου.

Ο Αχράφ προέρχεται από την ακαδημία της Ρεάλ Μαδρίτης. Τη σεζόν 2017-18 πραγματοποίησε μερικές συμμετοχές με τη κυρία ομάδα τόσο στο πρωτάθλημα όσο και στο Τσάμπιονς Λιγκ, και αν και δεν ήταν μέλος της ομάδας που αγωνίστηκε στον τελικό Τσάμπιονς Λιγκ του 2017-18, έλαβε και αυτός μετάλλιο, και έγινε έτσι ο πρώτος Μαροκινός που κατέκτησε το Τσάμπιονς Λιγκ. Στη συνέχεια δόθηκε δανεικός για δύο χρόνια στην Μπορούσια Ντόρτμουντ. Ο Χακίμι πραγματοποίησε πολύ καλές εμφανίσεις με τη Ντόρτμουντ τόσο στο ανασταλτικό όσο και στο δημιουργικό κομμάτι, σκοράροντας 9 φορές και δίνοντας 10 ασίστ σε 45 αγώνες. Τον Ιούνιο του 2020 ο Χακίμι αποκτήθηκε από την Ίντερ για 40 εκατομμύρια ευρώ και 5 εκατομμύρια ευρώ τα μπόνους. Το 2021 υπέγραφε συμβόλαιο με την Παρί Σεν-Ζερμέν μετά από μεταγραφή ύψους 60 εκατομμυρίων ευρώ, με άλλα 11 σε μπόνους.

Ο Ασράφ πραγματοποίησε το ντεμπούτο του με την εθνική ομάδα αντρών το 2016 και ήταν μέλος της αποστολής του Μαρόκου στο Μουντιάλ 2018.

## Παραπομπές


Κατηγορία:Μαροκινοί ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Αμυντικοί ποδοσφαιριστές
Κατηγορία:Μαροκινοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Στέφανος Η΄ Μπάτορυ

Ο **Στέφανος Η΄ Μπάτορυ** (ουγγρ. *Báthory István*, 1477-1534) από τον Οίκο των Μπάτορυ ήταν βοεβόδας της Τρανσυλβανίας.

## Βιογραφία
Ήταν γιος του Νικόλας Μπάτορυ (1462-1500), του κλάδου Μπάτορυ-Σομλυό και της Σοφίας Μπάνιφυ του Λοσόντς. 

Το 1521 διορίστηκε βοηθός (*adjoin*) του βοεβόδα της Τρανσυλβανίας και υπηρέτησε υπό τον βοεβόδα Ιωάννη Ζαπόλυα. Έπειτα από τη μάχη του Μοχάτς το 1526, ο Στέφανος Η΄ υποστήριξε τη διεκδίκηση του Ιωάννη στον θρόνο της Ουγγαρίας και το 1529 έγινε βοεβόδας της Τρανσυλβανίας.

## Οικογένεια
Παντρεύτηκε την Αικατερίνη Τελέγκντι, κόρη του Στέφεν του Κινσταρτό, θησαυροφύλακα της Ουγγαρίας και είχε τέκνα:
* Νικόλαος, άκμασε 1516.
* Αικατερίνη, άκμασε 1516.
* Ανδρέας, απεβ. 1563.
* Σοφία, παντρεύτηκε τον Δημήτριο Τσάκυ ντε Κούροσεγκ.
* Eλισάβετ, παντρεύτηκε πρώτα τον Λάγιος Πέκρυ ντε Πετροβίνα και μετά τον Λαζλό Καρετσιλί ντε Κάνυαφελντ.
* Χριστόφορος 1530-1581, βοεβόδας της Τρανσυλβανίας.
* Στέφανος 1533-1586, βοεβόδας, μετά πρίγκιπας, της Τρανσυλβανίας και βασιλιάς της Πολωνίας.

## Παραπομπές


## Πηγές
* Derwich M. (red.), Polska. Dzieje cywilizacji i narodu. Monarchia Jagiellonów 1399-1586, Wydawnictwo Dolnośląskie, Warszawa – Wrocław 2003, ISBN 83-7384-018-4, s. 227.

Κατηγορία:Βοεβόδες της Τρανσυλβανίας
Αικατερίνη Τελέγκντι

Η **Αικατερίνη Τελέγκντι**, ουγγρ. Katalin Telegdi (1492 - 1547) από τον Οίκο Τελέκντι του Κινσταρτό ήταν κόρη του θησαυροφύλακα της Ουγγαρίας και με τον γάμο της έγινε σύζυγος του βοϊβόδα της Τρανσυλβανίας.

## Βιογραφία
Ήταν κόρη του Στέφανου Τελέγκντι, βασιλικού θησαυροφύλακα της Ουγγαρίας και της Μαργκίτ Μπέμπεκ ντε Πέλσουτς. 

## Οικογένεια
Παντρεύτηκε τον Στέφανο Η΄ Μπάτορυ βοηθό βοϊβόδα της Τρανσυλβανίας και είχε τέκνα:
* Νικόλαος, άκμασε 1516.
* Αικατερίνη, άκμασε 1516.
* Ανδρέας, απεβ. 1563.
* Σοφία, παντρεύτηκε τον Δημήτριο Τσάκυ ντε Κούροσεγκ.
* Ελισάβετ, παντρεύτηκε πρώτα τον Λάγιος Πέκρυ ντε Πετροβίνα και μετά τον Λαζλό Καρετσιλί ντε Κάνυαφελντ.
* Χριστόφορος 1530-1581, βοϊβόδας της Τρανσυλβανίας.
* Στέφανος 1533-1586, βοϊβόδας, μετά πρίγκιπας, της Τρανσυλβανίας και βασιλιάς της Πολωνίας.

## Παραπομπές


## Πηγές
* Derwich M. (red.), Polska. Dzieje cywilizacji i narodu. Monarchia Jagiellonów 1399-1586, Wydawnictwo Dolnośląskie, Warszawa – Wrocław 2003, ISBN 83-7384-018-4, s. 227.

Κατηγορία:Ούγγροι ευγενείς
Ντανίλο Λουίς ντα Σίλβα

Ο **Ντανίλο Λουίς ντα Σίλβα** (, 15 Ιουλίου 1991), περισσότερο γνωστός ως **Ντανίλο**, είναι Βραζιλιάνος ποδοσφαιριστής ο οποίος αγωνίζεται ως δεξιός αμυντικός για τη Γιουβέντους και την εθνική ομάδα της Βραζιλίας.

Ο Ντανίλο ξεκίνησε την καριέρα του από την Αμέρικα Μινέιρο πριν μετακινηθεί στη Σάντος, όπου σκόραρε το τέρμα που κέρδισε το Κόπα Λιμπερταδόρες 2011. Τον Ιανουάριο του 2012 αποκτήθηκε από την Πόρτο για 13 εκατομμύρια ευρώ, όπου κέρδισε συνεχόμενη πρωταθλήματα, πρωτού αποκτηθεί από τη Ρεάλ Μαδρίτης για 31,5 εκατομμύρια ευρώ το 2015, με την οποία κατέκτησε δύο Τσάμπιονς Λιγκ. Το 2017 αποκτήθηκε από την Μάντσεστερ Σίτι για 26,5 εκατομμύρια λίρες. Μετά από δύο χρόνια στους πολίτες, με τους οποίους κατέκτησε δύο πρωταθλήματα, ένα Κύπελλο Αγγλίας και δύο Λιγκ Καπ, ο Ντανίλο αποκτήθηκε από τη Γιουβέντους για 37 εκατομμύρια ευρώ.

Ο Ντανίλο πραγματοποίησε το ντεμπούτο του με την εθνική ομάδα αντρών της Βραζιλίας το 2011 και ήταν μέλος της αποστολής στο Μουντιάλ 2018 και Μουντιάλ 2022, καθώς και στο Κόπα Αμέρικα 2021 και 2024. Επίσης με τις εθνικές ομάδες έχει κατακτήσει το Παγκόσμιο Κύπελλο Κ-20 το 2011 και το ασημένιο μετάλλιο στους Ολυμπιακούς Αγώνες του 2012.

## Παραπομπές


## Εξωτερικοί σύνδεσμοι
* 
* 

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Καμπεονάτο Μπραζιλέιρο Σέριε Γ
Κατηγορία:Ποδοσφαιριστές Αμέρικα Φουτεμπόλ Κλούμπε (Μίνας Ζεράις)
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Γιουβέντους
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Λακκί (αποσαφήνιση)

Με την ονομασία **Λακκί** αναφέρονται οι παρακάτω οικισμοί:

* Λακκί Καρπάθου
* Λακκί Λέρου
* Λακκί Ρόδου

Λακκι
Φερνάντο Μουσλέρα

Ο **Φερνάντο Μουσλέρα** (*Fernando Muslera*, 16 Ιουνίου 1986) είναι Ουρουγουανός ποδοσφαιριστής ο οποίος αγωνίζεται ως τερματοφύλακας για την Λα Πλατα και την εθνική ομάδα της Ουρουγουάης. Θεωρείται ένας από τους καλύτερους τερματοφύλακες της γενιάς του, και το 2011 κατετάγη ως έκτος καλύτερος στον κόσμο.

Ο Μουσλέρα ξεκίνησε την καριέρα του από την Μοντεβιδέο Γουόντερερς και τη Νασιονάλ. Το 2007 αποκτήθηκε από τη Λάτσιο για 3 εκατομμύρια ευρώ και κέρδισε το Κόπα Ιτάλια το 2009. Το 2011 αποκτήθηκε από τη Γαλατασαράι για 12 εκατομμύρια ευρώ, και έκτοτε έχει κερδίσει 5 πρωταθλήματα, 4 κύπελλα και 4 Σούπερ Καπ Τουρκίας. Το καλοκαίρι του 2025 υπέγραψε στην Εστουδιάντες Λα Πλάτα, αποχωρώντας από την Γαλατασαράι μετά από 14 χρόνια.

Ο Μουσλέρα πραγματοποίησε το ντεμπούτο του με την εθνική το 2009 και έκτοτε έχει πραγματοποιήσει πάνω από 110 συμμετοχές. Έχει αγωνιστεί σε τέσσερα Κόπα Αμέρικα, κερδίζοντας τη διοργάνωση του 2011, και έχει αγωνιστεί κάθε λεπτό ως ο αδιαμφισβήτητος τερματοφύλακας της χώρας στα Μουντιάλ 2010, 2014 και 2018, βοηθώντας την Ουρουγουάη να κατακτήσει την τέταρτη θέση το 2010.

## Παραπομπές

## Εξωτερικοί σύνδεσμοι
*

Κατηγορία:Ουρουγουανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Μοντεβιδέο Γουόντερερς ΦΚ
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Κόπα Αμέρικα 2019
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2021
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2022
Χάβι Μαρτίνεθ

Ο **Χάβι Μαρτίνεθ** (*Javi Martínez*, 2 Σεπτεμβρίου 1988) είναι Ισπανός ποδοσφαιριστής ο οποίος αγωνίζεται ως αμυντικός μέσος ή κεντρικός αμυντικός για την Αλ Μπίντα.

Ξεκίνησε την καριέρα του από την Ατλέτικ Μπιλμπάο το 2006 και γρήγορα εντυπωσίασε με τις εμφανίσεις του, αγωνιζόμενος 251 επίσημους αγώνες και σκοράροντας 26 γκολ σε έξι σαιζόν στη Λα Λίγκα. Το 2012 αποκτήθηκε από τη Μπάγερν Μονάχου για 40 εκατομμύρια ευρώ, κερδίζοντας εννιά συνεχόμενες Μπουντσελίγκα καθώς το Τσάμπιονς Λιγκ το 2013 και το 2020.

Ο Μαρτίνεθ πραγματοποίησε το ντεμπούτο του με την εθνική ομάδα της Ισπανίας το 2010 και ήταν μέλος της ομάδας που κατέκτησε το Μουντιάλ 2010 και το Euro 2012. Ήταν επίσης μέλος της αποστολής στο Μουντιάλ 2014. Έχει πραγματοποιήσει 18 συμμετοχές με το εθνόσημο.

## Παραπομπές

## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Κατάρ ΣΚ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Εθνικής Χώρας των Βάσκων
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κλωντίν Φρανσουάζ Μινιό

Η **Κλωντίν-Φρανσουάζ Μινιό**, γαλλ. Claudine Françoise Mignot, που την αποκαλούσαν Μαρία (20 Ιανουαρίου 1624 - 30 Νοεμβρίου 1711) από τον Οίκο των Μινιό, ήταν γυναίκα της περιπέτειας, Γαλλίδα. Τρίτος σύζυγός της ήταν ο πρώην βασιλιάς της Πολωνίας.

## Βιογραφία
Γεννήθηκε κοντά στη Γκρενόμπλ, στο Μεϋλάν. Στα 16 της την πρόσεξε ο γραμματέας του Πιέρ ντε Πορτ ντ'Αμπεριέ, θησαυροφύλακα της επαρχίας του Ντωφινέ και ο Αμπεριέ υποσχέθηκε να προωθήσει τον γάμο τους. Αντί γι'αυτό όμως, τη νυμφεύτηκε ο ίδιος ο Αμπεριέ το 1640 και της άφησε την περιουσία του. Αμέσως μετά τον γάμο της με τον Αμπεριέ, ξεκίνησε να μορφώνεται και ο πλούτος και τα ταλέντα της εξασφάλισαν στην Κλωντίν-Φρανσουάζ μία αποδοχή στο Παρίσι. 

Η διαθήκη του αμφισβητήθηκε από την οικογένειά του και η Κλωντίν μετέβη στο Παρίσι το 1653 για να εξασφαλίσει την εκπλήρωσή της. Ζήτησε την προστασία του Φρανσουά ντε λ'Οπιτάλ, μαρεσάλη της Γαλλίας, που τότε ήταν 75 ετών. Αυτός τη νυμφεύτηκε το 1653, μία εβδομάδα μετά την πρώτη τους συνάντηση. Έπειτα από 7 έτη γάμου, απεβίωσε το 1660, αφήνοντάς της μέρος της ιδιοκτησίας του. Είχαν αποκτήσει έναν γιο (1654-1657).

Από έναν τρίτο, μοργανατικό, γάμο το 1674 με τον Ιωάννη Β΄ Καζιμίρ, πρώην βασιλιά της Πολωνίας, λίγες εβδομάδες πριν το αιφνίδιο τέλος του, έλαβε μία τρίτη, τεράστια περιουσία. Στη διαθήκη, γραμένη το 1672 στο Νεβέρ, ο βασιλιάς αποκαλούσε τον εαυτό του "οφειλέτης της". Είχαν κόρη τη Μαρία-Αικατερίνη (1670-μετά το 1672), στην οποία ο πατέρας της είχε αφήσει 15.000 λίρες και της ζήτησε να εισέλθει στο Τάγμα της Επίσκεψης της Αγίας Μαρίας. 

Σε προχωρημένη ηλικία αποσύρθηκε στη μονή Καρμηλιτισσών της πόλης, όπου απεβίωσε 87 ετών. Η ιστορία της, πολύ τροποποιημένη, έγινε το θέμα του έργου *Μαρία Μινιό* το 1829 των Μπαγιάρντ και Πωλ Ντυπόρ.

## Οικογένεια
Παντρεύτηκε πρώτα τον Πιερ ντε Πορτ ντ'Αμπεριέ, θησαυροφύλακα της επαρχίας του Ντωφινέ, που απεβίωσε το 1640.

Το 1653 η Κλωντίν-Φρανσουάζ έκανε δεύτερο γάμο με τον 46 έτη μεγαλύτερό της Φρανσουά ντε λ'Οπιτάλ, μαρεσάλη της Γαλλίας και είχε τέκνο:
* ένας γιος π.1654-π.1657, απεβ. 3 ετών.

Το 1660 απεβίωσε ο Φρανσουά και η Κλωντίν-Φρανσουάζ έγινε ερωμένη του Ιωάννη Β΄ Καζιμίρ των Βάσα πρώην βασιλιά της Πολωνίας-Λιθουανίας. Έκανε μοργανατικό γάμο και είχε τέκνο:
* Μαρία-Αικατερίνη 1670-μετά το 1672.

## Πηγές
* Chisholm, Hugh, ed. (1911). "Mignot, Claudine Françoise". Encyclopædia Britannica. 18 (11th ed.). Cambridge University Press. p. 427.

Μινιο Φρανσουαζ Κλωντιν
Στράτος Βουλγαρόπουλος

Ο **Ευστράτιος «Στράτος» Βουλγαρόπουλος** (Θεσσαλονίκη, 31 Οκτωβρίου 2000), είναι Έλληνας επαγγελματίας καλαθοσφαιριστής, ο οποίος αγωνίζεται ως σέντερ στον Α.Σ. Κόροιβος Αμαλιάδας της Α2 Εθνική Κατηγορία. Έχει ύψος 2,18m.

## Επαγγελματική σταδιοδρομία
Ο Βουλγαρόπουλος εντάχθηκε στις ομάδες νέων του ΚΑΟΔ, το 2014. Υπέγραψε με την ομάδα νέων του Άρη, το 2016. Στην σεζόν 2018-19, έπαιξε στην κορυφαία κατηγορία του ελληνικού μπάσκετ, για πρώτη φορά, με την ομάδα ανδρών του Άρη, σε ένα παιχνίδι εναντίον του Παναθηναϊκού. Την πρώτη του χρονιά ως επαγγελματίας αγωνίστηκε σε 5 παιχνίδια στο Πρωτάθλημα Ελλάδας. 

Στις 30 Ιουλίου 2020, ανακοινώθηκε από την ομάδα του Γ.Σ. Λαυρίου.

Στις 7 Νοεμβρίου 2022, ο Ηρακλής ανακοίνωσε τον αθλητή, ο οποίος αγωνίστηκε με «διπλό δελτίο» καθώς ανήκε στο Λαύριο, αλλά η παρουσία του «Γηραιού» στην Α2 Εθνική του έδωσε το δικαίωμα παρουσίας και στις δύο ομάδες.

Στις 7 Ιουλίου 2023, συμφώνησε με την Δόξα Λευκάδας της Α2 Εθνικής. Στις 20 Οκτωβρίου 2023, αναδείχθηκε MVP της 3ης αγωνιστικής της Α2, αφού απέναντι στο Ψυχικό είχε σε 24:23 συμμετοχής 20 πόντους (4/4 βολές, 8/9 δίποντα), 11 ριμπάουντ, 1 ασίστ, 1 κλέψιμο, 2 κοψίματα και 5 κερδισμένα φάουλ, συγκεντρώνοντας 33 στο σύστημα αξιολόγησης.

Στις 8 Αυγούστου 2024, ανακοινώθηκε από τον Κόροιβο Αμαλιάδας. 

## Εθνική ομάδα
Ο Βουλγαρόπουλος υπήρξε μέλος των εφηβικών εθνικών ομάδων της Ελλάδας. Με τις εθνικές ομάδες της Ελλάδας, έπαιξε στο Ευρωπαϊκό Πρωτάθλημα FIBA Under-18 2018 και στο Παγκόσμιο Κύπελλο FIBA Under-19 του 2019. 

## Διακρίσεις
### Ατομικές
* 2x Ελληνικό All Star Game νέων: (2019, 2020)

## Παραπομπές


## Εξωτερικοί σύνδεσμοι
* Προφίλ FIBA Europe Cup 
* Προφίλ Basketball-Reference.com 
* Προφίλ Eurobasket.com 
* Προφίλ KapaSports.gr  
* Προφίλ Greek Basket League (αγγλικά) 
* Προφίλ Greek Basket League
* Προφίλ Άρης 

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Α2 Εθνικής Ελλάδας
Κατάλογος ελληνικών ταινιών του 1944

Ο παρακάτω πίνακας περιλαμβάνει μόνο ένα ντοκιμαντέρ και μια ταινία του Ελληνικού κινηματογράφου που κυκλοφόρησε το 1944 λόγω των πολιτικών γεγονότων που προέκυψαν και την αποχώρηση των κατοχικών ναζιστικών δυνάμεων.

## Kατάλογος

.

## Παραπομπές

Κατηγορία:Ελληνικές ταινίες ανά έτος